Diari Oficial de la Generalitat Valenciana


Sumari del DOGV 1477, del 05-02-1991 (1991/820221)

RESOLUCIÓ de 22 de novembre de 1990, del Director General d'Indústria i Energia, per la qual s'autoritza l'establiment d'una línia mixta en mitja tensió (20 kw) entre el CT Calvari i el CT zona industrial, sol-licitada per Suministros Especiales Alginetenses, Sociedad Cooperativa Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1477

Data del DOGV
:   05-02-1991

Secció del DOGV
:   ALTRES DISPOSICIONS

Número del document
:   1991/820221


Data del document
:   22-11-1990

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIO de 22 de novembre de 1990, del Director General d'Industria i Energia, per la qual autoritza l'establiment d'una línia mixta en mitja tensió (20KV) entre el CT Calvari i el CT zona industrial, sol.licitada per Suministros Especiales Alginetenses, Sociedad Cooperativa Valenciana.  
Vist l?expedient incoat pel Servei Territorial d'Indústria i Energia de València, a instància del Sr. Agustín García Barberà, en representació de Suministros Especiales Alginetenses, Sociedad Cooperativa Valenciana, en el qual sol·licita l'autorització per a l?establiment duna línia mixta en mitja« tensió (20 kV) entre el CT Calvari i el CT zona Industrial, sol·licitada per Suministros Especiales Alginetenses, Sociedad Cooperativa Valenciana.  
Vist que durant el període d'informació pública es va presentar un escrit d?oposició d'Hidroeléctrica Española, SA, al·legant en síntesi que el vincle jurídic que en l'actualitat lliga Hidroeléctrica Española, SA, amb el peticionari és un contracte de subministrament d'energia elèctrica d'01.08.41 en el qual es limita la potència màxima contractada a 150 kVA. Posteriorment el 16.12.56 es va modificar aquest contracte, augmentant la potència màxima disponible a 310 kVA.  
Que per tractar-se d'una relació entre empresa productora i distribuïdora d?energia elèctrica, resulta d?aplicació la llibertat de pactes sancionada en l'apartat j de l'article 82 del Vigent Reglament de Verificacions Elèctriques.  
Que en l'actualitat, Hidroeléctrica Española, SA, per la seua capacitat tècnica disposa de mitjans precisos que la situen en posició de poder atendre directament qualsevol nova sol·licitud de subministrament per a abonats finals a Alginet.  
Vist que d'aquest es va donar trasllat a Suministros Especiales Alginetenses, Sociedad Cooperativa Valenciana, contestant mitjançant escrit de 14.09.90, en el qual manifesta en síntesi que l'article 82 j del Reglament de Verificacions Elèctriques no ha de ser interpretat com una cosa il·limitada; entre altres raons, per com el subministrament està declarat servei públic per l'article 1r del Decret 12.03.54, i se sobreposa, sobre l'autonomia de la voluntat per a la realització d?aquests contractes especials, el servei públic d'interés primordial, al qual han de prestar acatament i subordinació les empreses encarregades de la cessió o l?intercanvi de la producció, el transport, la transformació, la distribució i la utilització de l?energia elèctrica.  
Que la capacitat tècnica la donen els centres de transformació situats en la zona, el subministrament elèctric de la qual és atés en exclusiva per la Cooperativa d'Alginet, per la qual es podria evitar una innecessària duplicitat.  
Que l?empresa Suministros Especiales Alginetenses, Sociedad Cooperativa Valenciana, és obligada a efectuar les ampliacions necessàries, per tal com des de l'any 1926 atenen les exigències elèctriques de la zona.  
Vist l'informe emès per l?òrgan instructor de l?expedient, el Reglament de Verificacions Elèctriques i Regularitat en el subministrament d'energia, el Decret 2617/66 sobre autoritzacions elèctriques i altres disposicions aplicables.  
Atesa la declaració de servei públic del subministrament d'energia elèctrica, continguda en el Reial Decret de 12 d'abril de 1924, reiterada en el Reglament de Verificacions Elèctriques i Regularitat en el subministrament d?energia, aprovat per Decret de 12.03.54 i confirmada per Llei 49/1984 de 26 de desembre.  
Atés que l'article 87 del Reglament de Verificacions imposa a les entitats distribuïdores que tenen establertes xarxes en alta o baixa tensió, l?obligació d?efectuar les ampliacions necessàries per a atendre les exigències del mercat elèctric en les zones que estan servides per aquestes entitats.  
Atés que l'actual instal·lació tindrà com a finalitat millorar la qualitat i la seguretat del subministrament d?energia elèctrica als socis de la cooperativa.  
Aquesta direcció general acorda autoritzar l?establiment d'una línia mixta (tram subterrani 335 m, tram aeri 818 m) en mitja tensió (20 kV) entre el CT Calvari i el CT Zona Industrial a Alginet, sol·licitada per Suministros Especiales Alginetenses, Sociedad Cooperativa Valenciana.  
València, 22 de novembre de 1990. - El Director General d'Indústria i Energia: -Luis Doménech Bernabéu.